open-index/open-wikipedia-markdown huggingface dataset:
Josefa

**Josefa** er et spansk og portugisisk kvinnenavn som betyr «Herren skal forøke». Josefa er også brukt som mannsnavn på Fiji. En navnebærer er den meksikanske uavhengighetsforkjemperen Josefa Ortiz de Domínguez (1767–1829), også kjent som La Corregidora.

## Etymologi
*Josefa* er den spanske og portugisiske feminine formen av *[[Josef]]*, som igjen stammer fra det hebraiske navnet יוֹסֵף (*Yosef*), som betyr «Gud skal forøke».

## Utbredelse
*Josefa* er et svært vanlig kvinnenavn i Spania og Brasil, og *Jožefa* er et svært vanlig navn i Slovenia. 

|}

*Josefa* er også en mannsnavn, mest brukt på Fiji.

|}

## Kjente kvinner med navnet
Personene i listen er ordnet kronologisk etter fødselsår.
* Josefa de Óbidos (1629–1684), spansk-portugisisk maler
* Josefa de los Dolores Peña y Lillo Barbosa (1739–1823), chilensk nonne og forfatter
* Josefa Ortiz de Domínguez (1767–1829), meksikansk uavhengighetsforkjemper
* Sarah Josepha Hale (1788–1879), amerikansk forfatter
* Josefa Camejo (1791–1862), venezuelansk revolusjonær og nasjonalhelt
* Josefa Llanes Escoda (1898–1945), filippinsk kvinneforkjemper og speiderleder
* Josefa González-Blanco Ortiz-Mena (født 1965), meksikansk politiker og miljøforkjemper
* Josefa Fabiola Almeida de Souza Alves (født 1983), brasiliansk volleyballspiller
* Josepha Sherman, amerikansk forfatter

## Kjente menn med navnet
* Josefa Iloilo (1920–2011), tidligere president på Fiji

## Referanser


## Eksterne lenker
*
Patto per l’Italia

**Patto per l'Italia** var en italiensk sentrumsorientert valgallianse, lansert av Mario Segni og Mino Martinazzoli i 1994. 

Alliansen besto av Partito Popolare Italiano (PPI) og Patto Segni og havnet på tredjeplass, etter høyrealliansen Polo delle Libertà/Polo del Buon Governo og venstrealliansen Alleanza dei Progressisti. Opprinnelig planla også Lega Nord å slutte seg til *Patto per l'Italia*, men Umberto Bossi bestemte seg til slutt for å slutte seg 

Etter valget ble alliansen oppløst. PPI ble splittet mellom de som ønsket å slutte seg til Berlusconis høyreallianse (Rocco Buttigliones Cristiani Democratici Uniti og de som ville slutte seg venstrealliansen, ledet av Partito Democratico della Sinistra. Både Patto Segni og PPI stilte som del av sentrum-venstre-koalisjonen Oliventreet – sammen for Italia  ved parlamentsvalget den 21. april 1996, Patto Segni som en del av en fellesliste med Rinnovamento Italiano og Socialisti Italiani.
Ove Verner Hansen

**Ove Verner Hansen** (1932–2016) var en dansk operasanger og skuespiller, blant annet kjent som «Biffen» i de norske filmene om Olsenbanden og «Bøffen» i de danske filmene. Han spilte i 16 Olsenbanden-filmer; fem norske og elleve danske.

## Referanser


## Eksterne lenker
* 
* 
*
Ole Jacob Bangstad

**Ole Jacob Bangstad** (1917–2010) var en norsk offiser og idrettsleder. Han var offiser under og etter andre verdenskrig, men er også kjent som idrettsleder i Norge i årene fra 1973 til 1984.

## Offiser
Etter examen artium i 1935 tok Bangstad militær utdannelse ved Krigsskolen og ble løytnant i infanteriet i 1939.

Bangstad var kompanisjef i Trøndelag og Nord-Norge under felttoget i 1940, og ble siden major og kompanisjef for Fallskjermkompaniet (F kp 1) i den norske brigaden i Skottland 1943–1945. Ved krigens avslutning var han leder for Operasjon Waxwing, en sabotasjegruppe i Trøndelag.

Han ble kaptein i 1946, major i 1950, oberstløytnant og sjef for Krigsskolen i årene 1953 til 1957, oberst og generalinspektør for Heimevernet 1958–1966 og generalmajor 1964. Han var sjef for Distriktskommando Sørlandet 1966–1971 og generalinspektør for Hæren 1971–1979.

## Idrettsleder
Bangstad hadde flere verv innen idretten, blant annet formann Norsk utvalg for skiskyting i årene 1960–1972, visepresident i det internasjonale forbundet for moderne femkamp og skiskyting i samme periode, visepresident i det internasjonale forbundet for moderne femkamp og skiskyting 1972–1976 og formann i Norges Idrettsforbund 1973–1984.

Han var æresmedlem av Det internasjonale skiskytterforbundet (IBU). Fra 1987 var Bangstad hovedstyremedlem i Special Olympics International, som organiserer idrett for psykisk utviklingshemmede.

## Utmerkelser
* Kommandør av St. Olavs Orden
* St. Olavsmedaljen med eikegren
* Deltakermedaljen med rosett
* Forsvarsmedaljen med laurbærgren
* Kommandør av 1. klasse av Sverdordenen
* Kommandør av Etiopias stjerneorden
* Det frivillige Skyttervesens fortjenstmedalje

## Referanser
Actias isis

***Actias isis*** er en sommerfugl som tilhører familien påfuglspinnere (Saturniidae). Denne store arten med bakvingene trukket ut til lange stjerter skiller seg fra de fleste andre månespinnere (slekten *Actias*) ved at hannen er brunlilla på farge.

## Utseende
En stor (vingespenn 100 – 120&nbsp;mm) spinner med forholdsvis liten kropp og store vinger. Vingenes grunnfarge er brunlilla hos hannen, gul hos hunnen. Den fremste delen av brystet og forvingenes fremkant er mørkt rødbrun hos begge kjønn. Begge vingepar har et smalt, bølgete tverrbånd, dette er gult hos hannen og brunt hos hunnen. Forvingene har en stor, halvmåneformet øyeflekk som er i kontakt med den mørke fremkanten, mens bakvingens øyeflekk er liten, rund og rosa. Bakvingen er trukket ut til lange stjerter, lengst hos hannen. Disse stjertene er klubbeformet, og «klubben» er innskåret i midten. **Larven** er grønn med små, hvite prikker.

## Levevis

Larven lever på ulike løvtrær og busker. Ved oppdrett i fangenskap kan den lever på blader av apal (*Malus sylvestris*).
## Utbredelse
*Actias isis* lever i Indonesia, blant annet på Sulawesi.
## Eksterne lenker
*
Actias maenas

***Actias maenas*** er en sommerfugl som tilhører familien påfuglspinnere (Saturniidae). Denne store og nokså sjeldne arten forekommer i lavlands-skoger fra nordøst-India i vest til Borneo i øst.

## Utseende
En stor spinner med forholdsvis liten kropp og lange, smale vinger, Bakvingene er trukket ut til lange stjerter. Hannen er mønstret i gult og rosa, mens hunnen er omtrent ensfarget gul. Den fremste delen av brystet og forvingens fremkant er mørkrosa. På forvingene er det en stor, halvmåneformet øyeflekk som henger sammen med den mørke forkanten, mens bakvingene har en mindre, rund og rosa flekk. Bakvingenes bakhjørner er trukket ut til stjerter som er lengre enn resten av insektet, lengst hos hannen. Disse er litt vridde og klubbeformede og «klubben» er innskåret på midten.

## Levevis
Larven lever på busker og trær i gaukesyrefamilien (Oxalidaceae), tebuskfamilien (Theaceae), og familiene Staphylaceae og Burseraceae. I fangenskap kan den ales opp på blader av eukalyptus og magnolia.
## Eksterne lenker
*
Actias ningpoana

***Actias ningpoana*** er en sommerfugl som tilhører familien påfuglspinnere (Saturniidae). Den er tidligere blitt regnet som en underart av indisk månespinner (*Actias selene*), men blir i dag gjerne regnet som en egen art.

## Utseende
En stor, blekgrønn spinner. Vingeårene er rødlige og markerte. Den fremste delen av brystet og forvingenes fremkant er rødbrune. Begge vingepar har små, runde øyeflekker, den i forvingene er godt skilt fra fremkanten. Bakvingen er trukket ut til en stjert som er forholdsvis kort, rundt 2/3 så lang som resten av insektet.

## Levevis
Larven lever på eik (*Quercus*), vier (*Salix*) og valnøtt (*Juglans*).

## Utbredelse
Arten forekommer fra India og Sri Lanka i vest østover til Ussuriland (Øst-Sibir) og Japan.
## Eksterne lenker
*
Actias sinensis

***Actias sinensis*** er en sommerfugl som tilhører familien påfuglspinnere (Saturniidae). Denne store arten har markert forskjell mellom kjønnene.

## Utseende
En stor art, hannen er gul, hunnen meget blek, nesten hvit. Den fremre delen av brystet og forvingenes fremkant er brun. Hos hannen har vingene tre tynne, bølgete, brune tverrlinjer. Øyeflekken på forvingen er brun og tangerer den brune fremkanten hos hannen, men ikke hos hunnen, den på bakvingen har rosa kjerne. Bakvingen er trukket ut til middels lange stjerter, disse er brune ved roten hos hannen.

## Levevis
Den grønne larven kan leve på ulike busker og løvtrær, blant andre slekten *[[Liquidambar]].*
## Eksterne lenker
*
Actias truncatipennis

***Actias truncatipennis*** er en sommerfugl som tilhører familien påfuglspinnere (Saturniidae). Den er nært beslektet med amerikansk månespinner (*Actias luna*), og noen forskere regner den som en form av denne.

## Utseende
En stor, blekgrønn spinner. Vingeårene er rødlige og markerte. Den fremre delen av brystet og forvingenes fremkant er mørkebrune. Forvingene har en stor, oval øyeflekk, bakvingene en mindre, rund flekk. Bakvingenes bakhjørner er trukket ut til stjerter som er temmelig brede og litt kortere enn resten av insektet.
## Eksterne lenker
*
Russiske Booker-pris

**Den russiske Booker-prisen** var en russisk litteraturpris som hvert år tildeles årets beste skjønnlitterære bok skrevet på russisk, uavhengig av forfatterens nasjonalitet. Første tildeling var i 1992, og var modellert over den engelske Booker-prisen. I 2019 ble prisen lagt ned, nedleggelsen ble formulert som en pause slik at det senere kan bli mulig å gjenstarte utdelingene. Siste tildeling var i 2017. Prisbeløpet var på slutten 600 000 rubler (ca 200 000 norske kroner).

## Vinnere
*1992: Mark Kharitonov
*1993: Vladimir Makanin
*1994: Bulat Okudzjava
*1995: Georgij Vladimov
*1996: Andrej Sergejev
*1997: Anatolij Asolskij
*1998: Aleksandr Morosov
*1999: Mikhail Butov
*2000: Mikhail Sjisjkin *Vzjatie Izmaila* (Erobringen av Izmail)
*2001: Ljudmila Ulitskaja *Kazus Kukotskogo* (Kukotskij-saken)
*2002: Oleg Pavlov *Karagandinskie devjatiny, ili Povest poslednix dnej* 
*2003: Rubén Gallego *Tsjornoje na belom* (Svart på hvitt)
*2004: Vasilij Aksijonov *Volterjantsy i volterjanki* 
*2005: Denis Gutsko *Bez puti-sleda*
*2006: Olga Slavnikova *2017*
*2007: Aleksandr Ilitsjevskij *Matisse*
*2008: Mikhail Jelizarov *Bibliotekar' *(Bibliotekaren)
*2009: Jelena Tsjizjova *Vremja zjensjtsjin* (Kvinnenes tid)
*2010: Elena Kolyadina
*2011: Alexander Chudakov
*2012: Andrei Dmitriev
*2013: Andrei Volos
*2014: Vladimir Sharov
*2015: Alexander Snegirev
*2016: Peter Aleshkovsky
*2017: Aleksandra Nikolaenko

## Eksterne lenker
*
Falkehjørnet

**Falkehjørnet** er en plass i Gjøvik, i krysset Storgata – Hunnsveien. Navnet er etter kjøpmann H. B. Falks gård, som ble oppført i 1858. En ny forretningsgård ble bygd i 1983. Falkehjørnet var lenge regna som Gjøviks absolutte sentrum, og fortsatt er det høytidelig julegrantenning på plassen.
Rubén Gallego

**Rubén David González Gallego** (født 1968) er en russisk forfatter. I 2006 vant han den russiske Booker-prisen for memoarboka * [[Hvitt på svart]] *.

Gallego ble født i Moskva i 1968 med cerebral parese etter en vanskelig fødsel der tvillingbroren døde. Mora er datter av den spanske kommunistlederen Ignacio Gallego, som oppholdt seg i Moskva i eksil fra Francos fasciststyre; faren er venezuelansk. Halvannet år gammel ble Ruben tatt fra mora og plassert på et barnehjem – mora fikk vite at gutten var død. En antar at morfaren – eventuelt andre partitopper – fant det besværlig at en høytstående partileder skulle ha et sterkt handicappa barn.

Ruben vokste opp som foreldreløs på ulike barnehjem og gamlehjem i Moskva og andre sovjetiske byer. *Hvitt på svart* forteller om umenneskelige forhold for handicappa barn og voksne i Sovjetunionen.

I 1993 ble Gallego redda ut av institusjonene av en kvinne som han seinere gifta seg med og fikk en datter med. Han er seinere gift på nytt og har ett barn fra annet ekteskap. Gallego klarte å finne foreldrenes identitet, og ble i 2000 gjenforent med mora i Praha. I 2001 flytta han til Madrid, så til Freiburg i Tyskland, og deretter til Washington D.C.

## Fotnoter


## Referanser


## Eksterne lenker
*
Grotte des Pigeons

**Grotte des Pigeons** er en kalksteinsgrotte øst i Marokko der det er gjort arkeologiske utgravninger. 

Her har arkeologer, ledet av University of Oxford funnet det som trolig er verdens eldste smykker; de antas å være 82&nbsp;000 år gamle. Dette er håndlagde perler av Nassarius-snegler, som har hull i midten og trolig også er farget rød ved hjelp av oker. 

## Kilder
*Illustrert Vitenskap, nr 10/2007, s. 7.
Mopedportalen

**Mopedportalen** er et diskusjonsforum, basert på IP Board, og dreier seg i hovedsak om moped-, scooter- og 125ccm-relaterte temaer.

Forumet ble startet 29. juni 2002 av  Nicolai Binder Kalvik (*Weezel*), sammen med Morten Kristiansen *LocDog* og Ole Steffen Isaksen (*Liero*), men eies i dag av MC-deler. Forumet driftes av seks administratorer og elleve moderatorer på frivillig basis. En må være registrert bruker på for å kunne bruke alle funksjoner på forumet. Mopedportalen har en kjøp og salg del hvor man kan få kjøpt deler.

Forumet er blant Norges største diskusjonsforum. Pr. mars 2009 har forumet 20.426 registrerte medlemmer og det er totalt blitt postet 2&nbsp;281&nbsp;189 innlegg i 141.205 emner.

## Referanser


## Eksterne lenker
* Mopedportalen.com
* Ranking av diskusjonsfora
Miosis

**Miosis** er det medisinske uttrykket for pupillens sammentrekning. Det motsatte er mydriasis. Sammentrekning av pupillen kan indikere en rekke medisinske tilstander foruten påvirkning fra dop, stimuli og kjemikalier. Øyedråper som frembringer miosis kalles «miotics». Ekstrem miosis kan fremkomme ved bruk av opium.
Arjeplog kommune

**Arjeplog kommune** (umesamisk: *Árjiepluövvie*, pitesamisk/lulesamisk: *Árjepluovve*) er en kommune i Norrbottens län i landskapet Lappland i Sverige. Kommunen har grenser mot de svenske nabokommunene Jokkmokk, Arvidsjaur og Sorsele og grenser også mot kommunene Fauske, Saltdal og Rana i Norge. Kommunens administrasjonssenter ligger i Arjeplog. Arjeplog er Sveriges fjerde største kommune i utstrekning med et areal på 12&nbsp;944 km².

## Geografi
Det finnes over 8700 innsjøer og vassdrag i kommunen. De største vassdragene er Piteälven, Skellefteälven og Laisälven (sideelv til Vindelälven). Sveriges dypeste innsjø, Hornavan, ligger i kommunen. En annen innsjø i kommunen er Tjålmiejávrrie, kjent for sitt rike fugleliv. Nasjonalparken Pieljekaise, 13 naturreservater og et område for faunavern ligger i kommunen. 

Riksväg 95 mellom Skellefteå og grensa til Norge går gjennom kommunen.

## Befolkning
Arjeplog er Sveriges femte minste kommune målt i folketall med 3116 innbyggere og er den svenske kommunen med lavest befolkningstetthet, kun 0,24 innbyggere/km².

## Samisk språk
Samisk har status som offisielt minoritetsspråk i kommunen og kommunen inngår i forvaltningsområdet for samisk språk i Sverige.

## Tettsteder
Arjeplog kommune hadde kun et tettsted i 2010. I tabellen oppgis antall innbyggere per 31. desember 2010.

## Bilder

Fil:Arjeplog kyrka-2006-07-2006.JPG|Arjeplog kirke.
Fil:Iggesjavrre.jpg|Iggesjávrre
Fil:Dainaksundet.jpg|Arjeplog eldste bro, over Dainaksundet.


## Referanser


## Eksterne lenker
* 
Offisielle hjemmesider for Arjeplog kommune
Hornavan

**Hornavan** (lulesamisk: *Tjårvek*) er en innsjø like sør for polarsirkelen i Arjeplog kommune i Lappland i Sverige. Det er Sveriges dypeste innsjø med 228 meter som største dybde. Hornavan er regulert for kraftproduksjon, og arealet varierer derfor mellom 220 og 283 km². Dette er dermed den 8. største innsjøen i Sverige.

Sjøens økologiske status klassifiseres som utilfredsstillende (sv. «otilfredsställande»), vesentlig på grunn av vannstandsvariasjoner. Kjemisk er sjøen betydelig påvirket av luftbårne forurensninger, spesielt polybromert difenyleter PBDE (flammehemmere) og kvikksølvforbindelser. Dette gjelder generelt alt vann i Skandinavia.

## Se også
*Liste over innsjøer i Skandinavia

## Referanser




## Eksterne lenker
*
Arvidsjaur kommune

**Arvidsjaur kommune** (umesamisk: *Árviesjávrrie*, pitesamisk: *Árvehávvre*) er en kommune i Norrbottens län i landskapet Lappland i Sverige. Kommunen har grenser mot nabokommunene Arjeplog, Jokkmokk, Älvsbyn, Piteå, Skellefteå, Norsjö, Malå og Sorsele. Kommunens administrasjonssenter ligger i Arvidsjaur.

## Etymologi
Navnet «Arvidsjaur» har ingenting med mannsnavnet Arvid å gjøre, men kommer fra det umesamiske ordet *árviesjávrrie*, avleda fra *árvies* («gavmild» eller «den som gir mye») og *jávrrie* («sjø»), og henspiller på fisket i den nærliggende innsjøen med samme navn. *Aruens jäff* var i 1607 navnet på den samebyen der Arvidsjaur kirke ble bygd.

## Samisk språk
Samisk har status som offisielt minoritetsspråk i kommunen og Arvidsjaur inngår i forvaltningsområdet for samisk språk i Sverige.

## Administrativ historikk
Sogndanninga i nordlige deler av Sveriga var sein; Arvidsjaur sogn ble danna i 1606 ved oppdeling av Piteå sogn. Deretter var det noen flere oppdelinger fram til kommunalreformen i 1863, og landskommunen Arvidsjaur ble danna. Kommunen har ikke blitt slått sammen med andre kommuner, men har samme grenser som sognet hadde i 1863. Mellom 1895 og 1962 utgjorde Arvidsjaur et municipalsamhälle.

## Geografi

Arvidsjaur kommune ligger ved Inlandsbanan midt i landskapet Lappland, ca. 110&nbsp;km sør for polarsirkelen.

### Tettsteder
Arvidsjaur kommune hadde tre tettsteder i 2010. I tabellen oppgis antall innbyggere pr. 31. desember 2010.

### Småsteder
Arvidsjaur hadde fire småsteder (*tätorter*) i 2005. I tabellen oppgis antall innbyggere pr. 31. desember 2005.

## Næringsliv
Næringslivet i kommunen domineres av skogsindustrien, turistnæring og av offentlig sektor ved blant annet Arméns jägerbataljon. Det er 420&nbsp;bedrifter som opererer i kommunen.

Dessuten prøves franske, italienske og tyske biler ut i kommunen for å teste vinterklimaet på bilene.

## Samferdsel

Fra Arvidsjaur lufthavn går det daglige fly til Stockholm. Inlandsbanan går også gjennom Arvidsjaur. E45 går gjennom kommunen.

## Referanser


## Eksterne lenker
* 
* Informasjonsportal for Arvidsjaur
Helikopterrotor

En **helikopterrotor** er en rotor som fungerer som roterende vinger som holder helikopteret flygende. 

De fleste helikoptre har et tradisjonelt design med en stor, vannrett (eller nesten vannrett) hovedrotor og en mindre, loddrett (eller nesten loddrett) halerotor. Hovedrotoren har som oppgave å skape løft, og muliggjør kontroll av helikopteret. Halerotoren har til formål å motvirke reaksjonsmomentet fra motoren som driver hovedrotoren; som gjør at helikopteret snurrer ukontrollert rundt i luften. Når hovedrotoren snurrer den ene veien vil flykroppen tendere til å dreie i motsatt retning, hvis det ikke appliseres en motvirkende kraft.

## Historie

Den første rotoren mankjenner til har sitt opphav i Kina. Ca. 3000 år f. Kr. lekte barn i Kina med en rotorlignende leke. Den er i dag kjent på engelsk som *Chinese top*, og ble snurret i gang med hendene. Dagens rotorer er mer avanserte enn denne leken, men de samme prinsippene gjelder fortsatt.

## Hovedrotor

Hovedrotoren har som oppgave å skape nok løft til at helikopteret kan fly, samt gjøre det mulig å kontrollere helikopteret i retningene, fremover, bakover og til siden. De fleste helikoptre er utstyrt med en hovedrotor som har to eller flere blad.

Hovedrotoren består av disse hoveddeler: 

*Blad: som er festet til rotorhodet og genererer løft. 
*Rotorhode: som er festet til rotorakslingen og bladene. 
*Rotoraksling: som er festet til og drives av girboksen, som igjen drives av motoren(e).

Bladene kan være laget av tre, metall eller komposittmateriale. De er opplagret i rotorhodet slik at stigningsvinkelen på bladene kan endres, og noen blad er utstyrt med hengsler eller fleksible element som muliggjør "dragging" og "flapping". Bladene har som regel en symmetrisk profil, men nyere bladkonstruksjoner av komposittmateriale kan være bygget asymmetrisk ettersom de tåler at trykksenteret vandrer på langs med korden. Noen blader er bygget med vridning eller en trapesform for å distribuere løftet mer jevnt på rotoren og dermed forhindre store bøyemomenter i rotenden av bladet.

Løftet fra hovedrotoren kan endres både syklisk og kollektivt, og ved å endre mengden og/eller retningen på løftet kan flygeren styre helikopterets flygestilling og bevegelsesretning.

## Halerotor

Halerotoren har som hovedoppgave å motvirke reaksjonsmomentet som skapes av motoren som driver hovedrotoren. Uten en halerotor ville helikopteret snurret ukontrollert i motsatt retning av hovedrotoren. Men ikke alle helikopterkonstruksjoner er avhengig av en halerotor ettersom de har løst problemet med reaksjonsmomentet på en annen måte. Blant løsningene finner vi kontraroterende koaksiale rotorer, tandem rotorer, og overlappende rotorer. I tillegg til å motvirke reaksjonsmomentet kan også halerotoren brukes til å kontrollere helikopteret omkring vertikalaksen.
Boden kommune

**Boden kommune** (lulesamisk: *Suttes*, finsk: *Puuti*) er en kommune i Norrbottens län i landskapet Norrbotten i Sverige. Kommunen grenser til nabokommunene Jokkmokk, Gällivare, Överkalix, Luleå og Älvsbyn. Kommunens administrasjonssenter er Boden.

## Administrativ historikk
Det opprinnelige sognet Överluleå brøt i 1831 ut fra Nederluleå. Når kommunalreformen fra 1862 trådte i kraft ble sognet innretta som Överluleå landskommune. I 1892 brøt Ederfors landskommune ut fra Överluleå, og i 1896 ble den raskt voksende garnisonsbyen Boden et municipalsamhälle innen Överluleå landskommune. I 1919 brøt Boden ut for å danne Bodens stad. Kommunalreformen i 1952 påvirka ikke området. I 1967 ble Överluleå gjenforent med byen, og kommunen fortsatte under navnet Bodens stad; Gunnarsbyns församling fra Råneå landskommune ble også innlemma i kommunen. I 1971 ble Boden kommune slik den er i dag danna, da Edefors landskommune ble slått sammen med Bodens stad.

## Historie
### Urtid
Fornminnet i Alträsk utafor Boden har sammen med andre i Jokkmokk, Vuollerim og Överkalix lagt grunn for den nye forståelsen av den norrländske urtida. Boplassvollene i Alträsk har blitt datert til å være 7000&nbsp;år gamle.

### Yngre jernalder
I Heden har det blitt gjort funn fra kommunikasjon (handel o.l.) med sørlige Sverige i den yngre jernalderen på 1000-tallet. I Heden-området ble også kommunens første kirke bygd, men denne ligger nå i ruiner.

### Middelalderen
Første gang Boden (som *Bodebyn*) ble nevnt skriftlig var i et riksskatteinnkrevingsskrift fra 1539.

### Moderne historie
Överluleå kirke ble bygd i 1827, og sentrum ble dermed flytta fra Heden til Bodträsket.

Siden slutten av 1800-tallet har både Stambanan genom övre Norrland (Stockholm–Haparanda) og Malmbanan (Luleå–Narvik) gått gjennom kommunen.

På begynnelsen av 1900-tallet begynte man å etablere fort og garnison (Bodens fästning) i byen for å beskytte dens viktige stilling. Den største risikoen ble ansett å være angrep østfra, fra Russland. Fram til 1990-årene var arbeidsmarkedet i kommunen prega av arbeidet i garnisonen, samt garnisonssjukehuset som ble bygd i nærheten av kasernene. På 90-tallet ble sjukehuset flytta til Södre Sunderbyn i Luleå kommune.

## Geografi
### Tettsteder
Boden kommune hadde seks tettsteder i 2010. I tabellen oppgis antall innbyggere per 31. desember 2010.

### Småsteder
I tillegg til de seks tettstedene finnes det også 15&nbsp;småsteder (*småorter*) i kommunen:

## Vennskapskommuner
Boden har tre vennskapskommuner i andre land:
*  Alta, Norge
*  Uleåborg, Finland
*  Apatity, Russland

## Referanser


## Eksterne lenker
* 
* Offisiell hjemmeside for Boden kommune
Rotor (maskindel)

En **rotor** (fra engelsk *rotate*, «kretse» etter latin *rotundus*, «rund») er en roterende maskindel eller motordel. 

Den delen av en motor som ikke roterer kalles stator. Benevnelsen blir oftest assosiert med den ubevegelige delen på en elektrisk motor, generator eller turbin.

Rotor kan også henvise til en type elektromotor som er konstruert for å snu en mottakerantenne i bestemte retninger.
Briskebyen

**Briskebyen** er en bydel i Gjøvik, øverst i Storgata. Briskebyen var en arbeiderbydel som ble bebygd med enkle trehus i åra før 1865. De fleste av disse husa ble revet mellom 1960 og 1970. De ble erstatta med høyblokker og sykehjemmet Haugtun. Stedsnavnet er trulig ei oppkalling etter Briskeby i Oslo, som opprinnelig også var en arbeiderbydel.

## Referanser
Haparanda kommune

**Haparanda kommune** (nordsamisk: *Háhpárándi*, meänkieli/finsk: *Haaparanta*) er en kommune i landskapet Norrbotten i Norrbottens län i Sverige. Haparanda grenser mot nabokommunene Övertorneå og Kalix. I øst utgjør Torneälven grensa mot Torneå kommune i Finland. Kommunens administrasjonssenter ligger i Haparanda ved Torneälvens utløp i Bottenvika. Haparanda by har vokst sammen med nabobyen Torneå, og den sammenvokste byregionen omtales gjerne som Haparanda-Tornio.

## Språk
Meänkieli og finsk har status som offisielle minoritetsspråk i kommunen, og Haparanda er en av seks svenske kommuner hvor meänkieli har status som offisielt minoritetsspråk.

## Tettsteder
Haparanda kommune hadde fem tettsteder i 2010. I tabellen oppgis antall innbyggere per 31. desember 2010.

## Befolkningsutvikling

## Vennskapsbyer
*  Hammerfest, Norge
*  Ikast, Danmark
*  Kovdor, Russland
*  Sirvintos, Litauen

## Bilder

Fil:Haparanda Stadshotell 2007 09 09.JPG|Haparanda stadshotell.
File:Haparanda - 1910-talet.jpg|Haparanda i 1910.
File:Haparanda railway station Dec2008 001.jpg|Haparanda jernbanestasjon.


## Referanser


## Eksterne lenker
* 
* Offisiell hjemmeside for Haparanda kommune
William Mapother

**William Reibert Mapother jr.** (født 17. april 1965) er en amerikansk skuespiller og tidligere lærer, kjent for rollen som Ethan Rom i TV-serien *[[Lost]]*.

## Personlig liv
Mapother ble født i Louisville i Kentucky. Foreldrene het Louisa og William Reibert Mapother sr. Mapother er søskenbarn med Tom Cruise, da Mapothers far er Cruises fars bror. Han har to søstre, Katherine og Amy, som også er født i Louiseville i Kentucky. Faren var advokat og også dommer i årene 1967-1970. Faren gikk bort 22. juni 2006 etter å ha kjempet i lengre tid mot lungekreft.

Mapother har studert ved University of Notre Dame og underviste på en videregående skole i East Los Angeles i tre år før han ble skuespiller. Karakterene han spiller er ofte skremmende og «mørke». Han spilte en avgjørende rolle i Todd Fields *In The Bedroom*, men rollen han spilte som Ethan Rom i tv-serien Lost er kanskje best kjent. Karakteren ble skrevet ut av serien nokså tidlig i første sesong, men har siden dukket opp i fem episoder gjennom såkalte «flashbacks». Han har dermed spilt i totalt ni episoder av serien.

## Filmografi
* *[[Tell Me How I Die]]* (2016) – dr. Jerrems.
* *[[A Warrior's Heart]]* (2011) – trener David Milligan.
* *[[The Burrowers]]* (2008) – Parcher
* *[[Hurt]]* (2008) – Darryl Coltrane
* *[[World Trade Center (film)|World Trade Center]]* (2006) – Jason Thomas
* *[[Moola]]* (2005) – Steve
* *[[Threshold]]* (2005) – Gunneson
* *[[The Inside]]* (2005) – Ronald Ewing (episoden «Skin And Bone»)
* *[[The Zodiac (film)|The Zodiac]]* (2005) – Dale Coverling
* *[[Moving McAllister]]* (2005) – Bob
* *[[Lords of Dogtown]]* (2005) – Donnie
* *[[Lost]]* (2004–2007) – Ethan Rom
* *[[Suspect Zero]]* (2004) – Bill Grieves
* *[[The Grudge]]* (2004) – Matthew
* *[[Minority Report]]* (2002) – hotellresepsjonist
* *[[Vanilla Sky]]* (2001) – (ukreditert)  clubgoer
* *[[Swordfish]]* (2001) – Gabriels crew
* *[[In the Bedroom]]* (2001) – Richard Strout
* *[[Almost Famous]]* (2001) – (scenene ble slettet)  bartender
* **' (2000) – Wallis
* ''[[Magnolia]]'' (1999) – WDKK-direktørs assistent
* ''[[Born on the Fourth of July]]'' (1989) – (som William R. Mapother) – som Platoon – Vietnam
* **' – Douglas Sampson
* *[[Without Limits]]* – medlem av Oregon-teamet

## Referanser


## Eksterne lenker
* 
*
Perfluoroktylsulfonat

**Perfluoroktylsulfonat** (**PFOS**) er en giftig perfluorerte organiske forbindelse som ikke nedbrytes i naturen. PFOS fremstilles syntetisk, men kan også dannes ved nedbrytning av PFOS-relaterte forbindelser.

PFOS har vært brukt i industri- og forbrukerprodukter siden 1950-årene, hovedsakelig på grunn av gode overflateegenskaper. Stoffet brukes blant annet i impregnering, brannslukningsmidler og skismøring.

PFOS kan binde seg til proteiner i blod og akkumuleres i kroppen og oppkonsentreres i næringskjeden. PFOS er giftig ved gjentatt eksponering og reproduksjonsskadelige effekter på pattedyr er påvist. PFOS kan forårsake uønskede langtidsvirkninger i vannmiljø.

I Stortingsmelding nr. 14 (2006–2007) *Sammen for et giftfritt miljø – forutsetninger for en tryggere fremtid* er det et nasjonalt mål at utslippene av perfluoroktylsyre og perfluoroktylsulfonat-relaterte forbindelser skal stanses eller reduseres vesentlig innen 2010. PFOS er forbudt i brannskum, tekstiler og impregneringsmidler.

## Se også
* Perfluorert oktansyre (PFOA)

## Referanser


## Eksterne lenker

*Miljødirektoratet: Kjemikalier
Jokkmokk kommune

**Jokkmokk kommune** (svensk: *Jokkmokks kommun*, lulesamisk: *Jåhkåmåhke kommuvnna*, nordsamisk: *Jåhkåmåhki suohkan*, meänkieli: *Jokinmukka*) er en kommune i Norrbottens län i landskapet Lappland i Sverige. Kommunens administrasjonssenter ligger i Jokkmokk. Kommunen er den nest største kommunen i Sverige etter Kiruna. Kommunen grenser i vest mot de norske kommunene Hamarøy, Sørfold og Fauske og har grenser mot de svenske nabokommunene Gällivare, Boden, Älvsbyn, Arvidsjaur og Arjeplog. 

Jokkmokk ble grunnlagt på begynnelsen av 1600-tallet da kong Karl IX av Sverige besluttet å skape kirke- og markedsplasser i det nordlige Sverige. Vintermarkedet Jokkmokks marknad som avholdes vært år i februar ble først avholdt i 1605.

Siden 1950-tallet har Jokkmokk opplevd en storstilt utbygging av vannkraftsressursene i kommunen og kraftprodusenten Vattenfall har vært hjørnestensbedrift i kommunen. Kommunen står for 10% av Sveriges vannkraftproduksjon, og Harsprånget er landets største vannkraftverk.

## Geografi
Jokkmokk har store uberørte naturområder, og nasjonalparkene Stora Sjöfallets nasjonalpark, Padjelanta, Sarek og Muddus ligger helt eller delvis innenfor kommunegrensene. I Sarek ligger fjellmassivet Sarektjåkkå med Sveriges nest høyeste fjell, Stortoppen på 2089 moh. Det er flere store innsjøer i kommunen, som Virihaure, Vastenjaure, Akkajaure, Stora Lulevatten, Sakkat og Skalkká som dreneres av Luleälven eller sideelva Lilla Luleälven. Fjellbyen Kvikkjokk ved innsjøen Sakkat et ofte brukt utgangspunkt for turer inn i nasjonalparkene Sarek og Padjelanta.

E45 går gjennom kommunen, det samme gjør jernbanestrekninga Inlandsbanan.

## Samisk språk og kultur
Jokkmokk kommune har en betydelig andel av befolkningen som har samisk som hjemmespråk eller som har kunnskaper i samisk. En av Sveriges fem sameskoler og sameskolestyrelsen holder til i Jokkmokk. Samisk har status som offisielt minoritetsspråk i kommunen. Ájtte svenskt fjäll- och samemuseum er hovedmuseumet for samisk kultur i Sverige og ligger i kommunen. 
 
## Tettsteder
Jokkmokk kommune hadde tre tettsteder i 2010. I tabellen oppgis antall innbyggere per 31. desember 2010.

## Referanser


## Eksterne lenker
* 
Jokkmokk kommunes offisielle hjemmesider
Kalix kommune

**Kalix kommune** (finsk: *Kainuun kunta*, meänkieli: *Kaihnuun kunta*) er en kommune i landskapet Norrbotten i Norrbottens län i Sverige. Kalix grenser mot nabokommunene Luleå, Överkalix, Övertorneå og Haparanda. Kommunens administrasjonssenter ligger i tettstedet Kalix. Kalix kommune har drøyt 17 000 innbyggere (2009). Folketallet er på tilbakegang.

## Språk
I februar 2011 ble Kalix inkludert i forvaltningsområdet for meänkieli og finsk og Kalix er en av seks svenske kommuner hvor meänkieli har status som offisielt minoritetsspråk.

## Tettsteder
Kalix kommune hadde tolv tettsteder i 2010. I tabellen oppgis antall innbyggere per 31. desember 2010.

## Referanser


## Eksterne lenker
* 
* Kalix kommunes hjemmesider
* Kort om Kalix kommune
Vegard Forren

**Vegard Valgermo Forren **(født 1988) er en norsk fotballspiller som er spillende assistenttrener for Træff.

Han har tidligere spilt for , ,  og . Han har også flere landskamper for det norske A-landslaget.

## KIL/Hemne
Forren spilte for  på guttenivå allerede i 2002. Fem år senere spilte han for laget i tredjedivisjon, og Forren var sentral i forsvar da laget under ledelse av Nils Halvor Snekvik slo Molde FK ut av cupen den 20. mai 2007, selv om de hadde tapt 11–1 for tittelforsvareren Molde året før, den 9. juni 2006 i andre runde av cupen. Forren ble sammen med Stian Aae invitert til spill for Moldes juniorlag i JET-turneringen på Hamar.

## Molde
Han signerte en femårsavtale med Molde i juli 2007 og gikk fra jobben på REMA 1000. Debuten kom etter to uker, da han på stillingen 7–1 fikk de siste tretti minutter ved siden av Marcus Andreasson i seieren 12–1 mot Mandalskameratene den 26. august 2007. Neste sesong ble han fast i forsvar og debuterte for U21-landslaget mot Ukraina den 26. mars 2008. Storklubber i Europa som SC Heerenveen og Tottenham Hotspur FC vurderte ham.

I 2012 slo han igjennom internasjonalt med fast stopperplass på landslaget fire år etter hans gjennombrudd i Tippeligaen.

I 2011 og 2012 ble han seriemester med Molde. Han mottok Kniksenprisen som årets forsvarsspiller i 2012.

## Southampton
Vegard Forren signerte under en kontrakt med Southampton FC den 16. januar 2013, og ble tildelt draktnummer 15. Han spilte ikke A-kamper, men debuterte på Southamptons U21-lag den 4. mars og scoret med et langskudd da de spilte 1–1 hjemme mot Liverpool U21.

## Retur Molde
Men den 11. juli 2013 signerte han en permanent avtale med Molde Fotballklubb etter at veien opp til førstelaget til Southampton FC ble for lang. Investorer betalte overgangspengene for overgangen tilbake til Molde FK. 2014 etablerte han seg igjen på landslaget, og skulle i 2015 ha revansj mot Zlatan Ibrahimović som hadde scoret tre mål mot ham.

Han spilte for Molde til ut Tippeligaen 2016 og stod med over 230 kamper.

## Brighton
På tross av treninger med RBK, meldte BBC den 7. mars 2017 at Forren hadde inngått en avtale ut sesongen med Brighton & Hove Albion FC, og etter bare ei uke fikk han 61 minutter i en kamp for U23-laget.  Tross opprykk til Premier League fikk Forren ikke forlengelse to måneder etter.

## Personlig
Han er gift med designer og forfatter Cathrine Emilie Valgermo Forren.

## Meritter
**Molde**
* Seriemester i 1. divisjon: (1) 2007 
* NM: (2) 2013, 2014
* Seriemester: (4) 2011, 2012, 2014, 2019

**Individuelt**
* Kniksenprisen for årets forsvarsspiller: (1) 2012

## A-landskamper

## Referanser


## Eksterne lenker
*
Vidar Giske Henriksen

**Vidar Giske Henriksen** (født 31. januar 1989) er en norsk fotballspiller som spilte for Kristiansund FK som høyreback/midtstopper/midtbane. Han har representert Norge gjennom spill på G-18 og G-19-landslaget.
Han har tidligere spilt for Kristiansund FK, Kristiansund BK, Molde Fotballklubb, Strindheim IL og Kolstad Fotball.

## Referanser


## Eksterne lenker
*
Atrazin

**Atrazin**, 2-klor-4-(etylamin)-6-(isopropylamin)-s-triazin, er en s-triazin-ring herbicid som brukes globalt for å stoppe pre- og post-tiltak bredspektrede gress og  ugress i store åkre. Atrazin bindes til plastokinon-binding protein i fotosystem II, som hindrer elektrontransport. Atrazin er en av de mest vanlige herbicider og ifølge Environmental Protection Agency (EPA) brukte USA 77 millioner lb atrazin i 2003. Av ulike kjemiske stoffer funnet i vann på jorda, er Atrazin det stoffest som finnes mest av. Det er påvist at Atrazin kan påvirke hormoner, deriblant har det blitt påvist at stoffet påvirker bl.a. amfibier og fisker kraftig nok til at hannene begynner å skifte kjønn, reduserer sædmengden og utvikler eggstokker. Det er også mye som tyder på at stoffer som bl.a. atrazin kan påvirke mennesker, og har blitt koblet til bl.a. eggstokkreft, prostatakreft og brystkreft. I 1989 innførte Sverige et forbud mot Atrazin, året etter fulgte Norge, så Tyskland og Italia i 1991, Finland i 1993, Danmark og Østerrike i 1995, Belgia i 2002 og Frankrike i 2003. I 2004 innførte EU et forbud mot Atrazin. Stoffet produseres i Sveits, hvor det har blitt forbudt av EU, men selges til utlandet, deriblant USA.

Halveringstid for atrazin i jord er 15 til 100 dager. Atrazin og dets derivater brukes i mange industrielle prosesser også, som i fargestoffer og eksplosiver.  Hydroksyatrazin er uregulert og dets mulige helseeffekter er ikke kjent.  Men atrazin er det vanligste herbicid i conservation tillage-system, et system designet for å hjelpe til å motvirke jorderosjon and avrenning med så mye som 90 prosent.

Oral LD50 for atrazin er 3090 mg/kg i rotter, 1750 mg/kg i mus, 750 mg/kg i kaniner og 1000 mg/kg i hamster. Dermal LD50 i kaniner er 7500 mg/kg og større enn 3000 mg/kg i rotter. 1-times inhalering LC50 er større enn 0.7 mg/L i rotter. 4-time inhalering LC50 er 5.2 mg/L i rotter.

## Referanser
Malcolm Griffiths

**Malcolm Griffiths** (1941–2021) var en britisk jazzmusiker som hadde spesialisert seg som studiomusiker på trombone. Han hadde ved flere anledninger også bidratt med andre messingblåseinstrumenter. 

Griffiths startet sin musikalske karriere sent på 1960-tallet hvor han spilte med jazzartister som John Surman, Mike Westbrook, Michael Gibbs, Chris McGregor og Hugh Hopper. Fra 1970-tallet og utover ble han på grunn av sin allsidighet ettertraktet hos forskjellige artister og musikksjangre, noe som gjorde at han ble studiomusiker og ble kreditert på studioalbum av blant andre Camel (*[[Rain Dances]]* fra 1977), Paul Carrack, Andy Fairweather-Low, Georgie Fame, Brian Ferry, Van Morrison, Anthony Phillips, Diana Ross, Paul Rutherford, Slade og Whitesnake.

## Referanser


## Eksterne lenker
* 
*
Dogon

**Dogon** er en folkegruppe som lever i de sørøstlige delene av Mali. Folkegruppen teller omkring 400&nbsp;000 - 800 000 personer som bor spredt i over flere hundre byer i fjellsprekkene i Bandiagaraklippen. 
De snakker ulike dialekter av dogonspråket. Dogonene har en fortid som slaver for muslimske stammer i regionen, og har blitt solgt som slaver av de samme. Folket vandret nordover i Afrika på 1400-tallet, men vegret seg for å bli muslimer. De ville beholde sin egen religion og kultur. Idag er de fleste dogoner muslimer rent formelt, men har langt på vei bevart sin gamle kultur og sine opprinnelige animistiske trosforestillinger. 

Dogonene tror at livet oppsto utfra et lite frø, som i vibrerende eksplosjoner spredte seg utover i universet. Dette gjenspeiles som sikksakk-mønster i dogonenes kunst og arkitektur. Den viktigste guddommen er Amma, som skapte tvillingene Nummo – vannets gud – og Den bleke reven – ondskapens, opprørets og frigjørelsens gud. Det finnes også andre religiøse myter, og dogonenes religiøse liv preges av forfedrekult.

Dogonene er kjent som gode håndverkere, særlig treskjæring.

Deres hjemsted, Bandiagaraklippen, har siden 1989 vært et verdensarvminne.

## Eksterne lenker
* 
* DN: ''Berget skyddar dogonernas säregna kultur''
* Dogon Nommos (bilder mm)
Luleå kommune

**Luleå kommune** (lulesamisk: *Julevu*, nordsamisk: *Luleju*, finsk: *Luulaja*, umesamisk: *Lüvliege*) er en kommune i Norrbottens län i landskapet Norrbotten i Sverige. Kommunen har grenser til nabokommunene Boden, Kalix, Piteå og Överkalix, og har kystlinje mot Bottniska viken i Østersjøen. Kommunens administrasjonssenter ligger i Luleå. Luleå kommune er den mest folkerike kommunen i Norbottens län.

## Geografi
Luleälven munner ut i Bottniska viken ved Luleå. Luleå skjærgård består av over 700 øyer og holmer og er etter Stockholms skjærgård Sveriges mest vidstrakte skjærgårdsområde. På grunn av den sterke landhevninga i Bottniska viken endrer skjærgårdens utseende seg stadig og Luleå kommunes areal øker betydelig fra år til år. Flere av øyene i skjærgården er bebodd, blant andre Brändön, Stor-Brändön og Kallaxön.

Luleå er endepunkt for E10 og for Malmbanan. E4 går gjennom kommunen. Luleå-Kallax lufthavn har daglige ruter til flere svenske byer, og er den mest trafikkerte lufthavnen i Norrland

## Tettsteder
Luleå kommune hadde nitten tettsteder i 2010. I tabellen oppgis antall innbyggere per 31. desember 2010.

## Vennskapskommuner
*  Tromsø, Norge
*  Kemi, Finland
*  Murmansk, Russland
*  Zenica, Bosnia-Hercegovina
*  Puerto Cabezas, Nicaragua

## Bilder

Fil:Luleå Shopping 1955.jpg|*Luleå shopping* i 1955.
Fil:Gammelstad.jpg|Gammelstads kirkeby.
File:Lulea Kirche.jpg|Luleå sentrum med Luleå domkirke.


## Referanser


## Eksterne lenker
*
Norsk Air

**A/S Norsk Air** var et flyselskap med base ved Sandefjord lufthavn, Torp. Det ble grunnlagt i 1961 som **Vestfoldfly AS**, men endret senere navnet  til A/S **Norsk Flytjeneste**, så til **Norsk Air AS** for til sist å hete  **Widerøe Norsk Air AS,** som til sist ble helhetlig inkorporert i **Widerøe's Flyveselskap ASA**

## Historie
I 1961 startet Øivind Skaunfelt Vestfoldfly ved Sandefjord lufthavn, Torp med en fireseters Cessna 172B ved å fly avisen Verdens Gang i ruten Oslo – Jarlsberg – Torp – Larvik – Skien. Selskapet startet så en flyskole på Torp med en toseters Cessna 150B. I 1962 skaffet selskapet seg en Piper PA-22 Tri-Pacer på flottører, som ble brukt til persontransport.

I 1967 hadde selskapet en flyskole som kunne tilby åtte måneder flyskole med 250 flytimer, som ga et norsk B-sertifikat. Et Trafikkflygersertifikat type B tillot en pilot å fly mot betaling i fly opp til en totalvekt på 5700&nbsp;kg.

I 1968 endret selskapet navnet til Norsk Flytjeneste og skaffet seg to nye spesialbygde Cessna 188 Agwagon landbruksfly, som i hovedsak ble brukt i sommerhalvåret til skogjødsling for skogeiere på Østlandet. Disse flyene ble begge solgt til det britiske selskapet Mindacre Ltd, i Norfolk, England, etter avslutning av skoggjødslingssesongen sent på året 1972.

Selskapet endret navnet sitt igjen på 1980-tallet til Norsk Air AS etter at Norsk Flytjeneste AS hadde fått rederikonglomeratet Kosmos AS inn på eiersiden. Gjennom dette samarbeidet fikk selskapet driftsrettighetene til fire nye passasjerfly av typen Embraer EMB-120 Brasilia med trykkabin, turbopropmotorer og plass til tyve passasjerer og en besetning på tre . Selskapet startet da fra Sandefjord lufthavn, Torp til Bergen lufthavn, Flesland, Stavanger lufthavn, Sola, København lufthavn, Kastrup og Trondheim lufthavn, Værnes.

I 1989 ble selskapet kjøpt fra A/S Kosmos av Widerøe's Flyveselskap AS, og fungerte som datterselskap under navnet Widerøe Norsk Air AS frem til 1996, da fusjonerte driften inn i moderselskapet. I dag har virksomheten et større antall ruter ut fra Sandefjord lufthavn, Torp og har også teknisk vedlikehold ved lufthavnen.
Jolanda Čeplak

**Jolanda Čeplak** (født **Jolanda Steblovnik** 12. september 1976 i Celje, Slovenia) er en slovensk mellomdistanseløper.

I 2002 under EM innendørs i Wien, satte hun innendørs-verdensrekord på 800 meter med tiden 1:55.82&nbsp;minutter. Samme året ble hun suveren europamester på denne distansen i München.

Under OL 2004 i Athen, etter en sterk avslutning, klarte hun bronsemedalje på 800&nbsp;meter bak Kelly Holmes og Hasna Benhassi. Det måtte målfoto til for å skille Jolanda Čeplak og Hasna Benhassi. Maria Mutola måtte ta til takke med fjerdeplassen. 18. juni 2007 testet Čeplak positivt på EPO. 

## Referanser

## Eksterne lenker
*
Borkou-Ennedi-Tibesti

**Borkou-Ennedi-Tibesti** (BET) var en region i Tsjad. Regionens hovedstad var Faya-Largeau. Regionen besto av det som tidligere var prefekturet Borkou-Ennedi-Tibesti. I 2008 ble regionen splittet opp i regionene Borkou, Ennedi og Tibesti.

## Inndeling
Borkou-Ennedi-Tibesti-regionen er inndelt i fire departement:

## Demografi
Regionen hadde en befolkning på 70 603 innbyggere i 1993, hvorav 59 479 var fastboende og 11 124 nomader. De viktigste etnisk-språklige gruppene er dazaere (55,96 %), tedaere (22,63 %), zaghawaere (10,17 %) og arabere (2,57 %).
Bandiagaraklippen

**Bandiagaraklippen** er en markant klippevegg i Moptiregionen i det vestafrikanske landet Mali. Klippeveggen, som er opptil 500 meter høy, strekker seg mer enn 150 km. 

Fjellskråningene er hjemsted for dogonfolket, og har på grunn av folkets unike tilpasning til naturen blitt utropt til et verdensarvområde. 

Bandiagara er en fjellkjede av sandstein, I enden av kjeden ligger Hombori Tondo, Malis høyeste fjell, 1 115 moh. Fjellet er verneverdig og severdig både av arkeologiske og etnografiske grunner, og på grunn av den karakteristiske geologien.

Dogonfolket vandret inn i dette området på 1300-tallet, og fordrev to folkegrupper som hadde bodd her tidligere: *Tellem* og *Toloy*. Mange av bygningene og anleggene her er opprinnelig skapt av Tellemfolket. Tellemfolket bodde i landsbyer i fjellskråningene, slik som *Kani Bonzon*, hvorfra Dogonene også spredte seg utover området da de kom. 

## Eksterne lenker
* 
* UNEP World Conservation Monitoring Centre ''faktaark''
Elladan

**Elladan** er en figur fra J.R.R. Tolkiens litterære verden. Han er en alv, sønn av Elrond og Celebrian, samt tvillingbror til Elrohir og bror av Arwen.
Vår Frelsers kirke (Nuuk)

**Vår Frelsers kirke** (**Vor Frelsers kirke**) er en trekirke i Nuuk (Godthåb), hovedstaden på Grønland. 

Kirken ligger ved Kolonihavnen, som er den eldste bydelen i Nuuk. Den ble bygd i 1849 og ble innviet 6. april 1849. Den ble bygd for midler fra «Karen Ørsteds legat». Da kirken var ferdig bygd tok den over for de tidligere kirkene i Nuuk, der den eldste er fra 1758. Tårnet er av nyere dato. Det ble bygd i 1928. I 1949 fikk kirken elektrisk lys. 

Opprinnelig var Vor Frelsers kirke bygd i bindingsverk og kleberstein, men er senere kledd med panel utvendig, som er malt rødt. Innvendig er det også panelkledning, den er hvitmalt. De to store messinglysestakene som står ved siden av alteret er en gave fra Den norske kirke. 

Nær kirken er det to statuer. Den ene er av organist og salmedikter Jonathan Petersen. På en klippe i nærheten står det også en statue av den dansk-norske presten Hans Egede, som er kjent som *Grønlands apostel*. Denne statuen ble satt opp i 1921, og er en kopi av den statuen som står foran Marmorkirken i København. Herfra har man utsikt over både Godthåbsfjorden, Håbets ø, den gamle kolonihavnen der Grønlands Nationalmuseum og Arkiv holder til, Grønlands hjemmestyres nye lokaler og Nuuks store boligkomplekser på Radiofjeldet.

Da *Lov om Grønlands Kirke og Skole* ble vedtatt 6. mai 1993 fikk Kirken i Grønland status som eget stift under Folkekirken i Danmark, med egen biskop i Nuuk. Loven trådte i kraft 1. november samme år. Denne loven angir også at Vår Frelsers kirke er Grønlands domkirke.

## Referanser
Sandefjord ungdomskorps

**Sandefjord Ungdomskorps** (SUK) ble stiftet 10. februar 1925. SUK er et tradisjonsrikt korps og har vært og er en av grunnpilarene i Sandefjord bys musikkliv i over 80 år. Korpset har idag en ren janitsjarbesetning, bestående av ca. 60 musikere.

Av tradisjonelle konsertoppdrag kan nevnes Nyttårskonserten i Hjertnes Kulturhus, arrangert av SUK hvert år siden 1983. SUK har også deltatt jevnlig under NM for Amatørkorps, som hvert år avholdes i Trondheim. Beste plassering er 3.-plass i Elitedivisjonen i 1997.

## Dirigent
Odd Terje Lysebo har vært Sandefjord Ungdomskorps sin dirigent
siden 1991. Han har en bred musikalsk bakgrunn, med blant annet
studier i teori og komposisjon med komponisten Antonio Bibalo, og i
direksjon med Øivin Fjeldstad, Igor Markevitsj og Frederick Fennell.
I dag er han en anerkjent dirigent i så vel Norge som resten av
Europa, USA og Canada. I Norge har han blant annet dirigert samtlige
forsvarsmusikkorps og er stadig benyttet som gjestedirigent både i
inn- og utland. Han har gjestedirigert i de fleste europeiske land,
bl.a. det berømte franske korpset “Musique de la Garde Republicain
de Paris”. I USA har han dirigert bl.a.“The United States Army Band”,
“The United States Navy Band” og “The United States Army
Field Band”.
Lysebo er også stadig benyttet som gjesteforeleser og
gjestedirigent ved flere universiteter i USA, blant annet ved
“Eastman School of Music”, “Northwestern University”, “St. Olaf
College”, “Luther College” og “Concordia College”.
Mye av sin tid har Odd Terje Lysebo viet samtidsmusikk.
Flere norske og utenlandske komponister har skrevet og tilegnet
musikk til ham. Han har dirigert flere verdenspremierer,
europeiske og norske uroppførelser av en rekke betydningsfulle
verk av komponister som bl.a. Yngve Slettholm, Karel Husa,
Warren Benson og Michael Colgrass.
Odd Terje Lysebo er født i 1949 og bor i Larvik. Han har
mottatt en rekke priser for sitt arbeid, bl.a. Larvik kommunes kulturpris,
Hedrum Sparebank Kulturpris og Orpheus Award for sitt arbeid
innen amerikansk musikkliv.

## Eksterne lenker
* Sandefjord Ungdomskorps